תיקון חצות

**תיקון חצות** הוא טקסט קינות ותפילות שנאמר בחצות הלילה, ובו תוכן אבל על חורבן בית המקדש. השם ניתן לו על שם הזמן שיש לאמרו על פי ההלכה - לאחר חצות הלילה.

## מקור המנהג
חז"ל אמרו שראוי לכל יהודי להצטער תמיד על חורבן בית המקדש. אולם ישנה חובה מינימלית על כל אדם להזכיר החורבן בכל מיני מקומות על פי הפסוק "אם אשכחך ירושלים תשכח ימיני, תדבק לשוני לחיכי אם לא אזכרכי, אם לא אעלה את ירושלים על ראש שמחתי", מכאן למדו למצוא זמן מיוחד להזכיר החורבן, דוגמת תיקון חצות וכן חיוב בכל שמחה להזכיר חורבן ירושלים כשבירת כוס בחתונות. בהלכה:

בתחילה נהגו בני עדות המזרח להוסיף קינות על החורבן רק בתלת דפורענותא, כלומר בשלוש השבתות שבין שבעה עשר בתמוז לתשעה באב, ובימי החול לא נהגו להתאבל על חורבן הבית. לאחר דיונים שסבבו סביב השאלה שכיצד זה ומתאבלים דווקא ביום השבת, נקבע בסופו של דבר לבטל את אמירת הקינות בשבתות אלו.
האר"י ביטל את מנהגי הצער בשבת וכנגד זה קבע לומר את התיקון מדי יום ביומו.

## סדר התיקון
תיקון חצות ניתן לעשותו יחיד, ללא מניין.

בשעת חצות הלילה, מתיישבים על הארץ, חולצים את הנעלים וקוראים מספר פרקי תהילים תפילות וקינות:

### תיקון רחל
חלקו הראשון של תיקון חצות נקרא תיקון רחל, ועיקרו הוא בכי וצער על החורבן. ומאחר שכך יש ימים שבהם יש נוהגים שלא לומר את החלק הזה כגון: בשבת, בחג, בראש חודש וכדומה, וכן בשנת שמיטה בארץ ישראל יש שאין אומרים אותו. בליל תשעה באב יש נוהגים לומר תיקון רחל בלבד.

סדר התיקון הוא כך: ראשית אומרים וידוי לאחר מכן קוראים את מזמור קל"ז 'על נהרות בבל' ומזמור ע"ט 'מזמור לאסף', יש המוסיפים קינה 'אל תזכור לנו עוונות ראשונים' ולאחר מכן קוראים את פרק ה' במגילת איכה 'זכור ה' מה היה לנו'.

אחרי כן מוסיפים את הקינה שקונן ישעיהו (ישעיהו פרק סג טו - סד יא) על החורבן 'הבט משמים וראה'. ולבסוף את תפילת ישעיהו לגאולת ירושלים (ישעיהו סא י - פרק סג ט).

אחרי כן אומרים קינות, עדה עדה כפי מנהגה, ולסיום אומרים את פסוק 'התנערי מעפר קומי' וגו'.

### תיקון לאה
החלק השני של תיקון חצות נקרא תיקון לאה - ועניינו הוא תהילים לשם בניית הבית. חלק זה נאמר בכל לילה בשנה חוץ מבליל תשעה באב.

## תיקון חצות בקבלה
לפי תורת הקבלה תיקון חצות הוא תיקון חשוב בדרך להבאת הגאולה.

רבי נחמן מברסלב חידש שדווקא ככל שהדורות נמוכים יותר (דורותינו אנו) כך ערך הקימה בחצות ותיקון חצות גדל.

## לקריאה נוספת
* ישראל י. שטיגליץ, **תיקון חצות – גלגולו של מנהג**, סיני קלד' ה'תשע"ד עמודים קע – קפ
*הרב **[[שריה דבליצקי]], **סדר **תקון חצות כסדר [[יצחק לוריא|האריז"ל]]**, עם הדינים השייכים
***סדר תיקון חצות** : עם פירוש משולב ומשובץ יסוד צדיק / הכין ופעל אברהם שלום הלוי שישא, על פי משנתו של מוהר"ן מברסלב ותלמידו מוהרנ"ת. ירושלם: מכון ליקוטי הנחל, תשע"ז. כולל גם טבלה מפורטת של איזה ימים אומרים או מדלגים על חלקים של התיקון.

## קישורים חיצוניים

* בשמיטה אין אומרים: 'תיקון רחל'.
* משה חלמיש, **[https://www.youtube.com/watch?v=3j8kRX4TYv0&ab_channel=Ben-GurionUniversity%7Cאוניברסיטתבן-גוריוןבנגב תיקון חצות וגלגוליו עד המאה השבע עשרה], הרצאה ב-YouTube 
* משה חלמיש, "תיקון חצות וגלגוליו עד המאה השבע עשרה", בתוך [https://www.openu.ac.il/Lists/MediaServer_Documents/מאמר%20בר%20לבב.pdf **דרך ספר - שי לזאב גריס**], בעריכת [[עודד ישראלי]] [[אבריאל בר לבב]], ואברהם (רמי) ריינר ו[[יונתן מאיר]], ירושלים 2021, עמ' 107–149 ([https://web.archive.org/web/20210624203714/https://www.openu.ac.il/Lists/MediaServer_Documents/חגית%20כהן%20טריבונע.pdf מאורכב] ב[[ארכיון האינטרנט]] מאתר [[האוניברסיטה הפתוחה]])
*[[s:תיקון חצות]] במאגר ספרות הקודש של ויקיטקסט
* [http://www.toratemetfreeware.com/online/f_01355_part_1.html#HtmpReportNum0001_L2 דיני תיקון חצות] מתוך קיצור שולחן ערוך [[ילקוט יוסף]]
* [https://web.archive.org/web/20070402042047/http://www.shechem.org/torah/benishhi/reshon/vayishlach.html הלכות תיקון חצות] מתוך ה[[בן איש חי (ספר)|בן איש חי]]
* סידור השלום תיקון חצות שכתב הגאון המקובל הרב [[יצחק בצרי]] שליט"א
* ביאור על דרך הקבלה באתר ויקיקבלה [http://vikikabballa.wiki.co.il/index.php/תקון_רחל **תיקון רחל''']
* 
* 
* 
* 

קטגוריה:מיסטיקה יהודית
קטגוריה:פטירה ואבל ביהדות
קטגוריה:חצות